Държавен вестник, бр. 58, 2025 г., стр. 94

СТР.  94	
Д Ъ Р Ж А В Е Н  В Е С Т Н И К 	
БРОЙ  58
деонаблюдение или средство за наблюдение, 
чрез установените средства за комуникация. 
(6) След оценка на риска за сигурността 
застрашените участъци и подстъпи към обекта 
при необходимост могат да бъдат осигурени с 
технически средства за защита, като: сигнал­
но-охранителна техника, видеонаблюдение, 
системи за периметрова охрана и др.
(7) В състава на патрула могат да бъдат 
включени служебни кучета, като същите се 
водят от водачи. 
Чл. 458. Изпълнението на службата от пат­
рулите се проверява съгласно чл. 437, ал. 1.
Чл. 459. (1) Нарядът по патрулна служба 
застъпва в дежурство след приемане/сдаване 
на обектите/районите за охрана и доклад (пис­
мен или устен по комуникационно средство) 
пред оперативен дежурен (дежурен по военно 
формирование) или на техните помощници.
(2) В случаите на чл. 452, ал. 2 смяната 
на патрулите се извършва в присъствието на 
стария и новия оперативен дежурен (дежурен 
по военно формирование) или на техните 
помощници.
(3) Смяната на екипите от патрули се из­
вършва самостоятелно в съответствие с гра­
фика, пропуска и отзива, определен за всяка 
смяна от оперативния дежурен (дежурния по 
военно формирование), и на места, определени 
в плана за дейността на патрула.
(4) Старият патрул допуска до себе си новия 
(и придружаващите го, когато има такива) 
само при правилен отзив, след което извършва 
сдаването на дежурството, като му съобщава 
особеностите, сдава печатите на хранилищата 
и др. по ред, определен в плана. 
(5) При патрул с продължителност, по-мал­
ка от 24 часа, обектите се приемат за (снемат 
от) охрана от дежурно лице от денонощния 
наряд (материалноотговорно лице) по ред, 
определен от командира на военното фор­
мирование. 
(6) След сдаването старият патрул се от­
правя самостоятелно към дежурната стая по 
маршрут, който е известен на приелия дежур­
ството патрул, и докладва на оперативния 
дежурен (дежурния по военно формирование) 
за резултатите от дежурството му. В присъст­
вието на оперативния дежурен (дежурния 
по военно формирование) старият патрул 
отбелязва в книгата за сдаване и приемане 
на дежурството от патрулните за резултатите 
от сдаването.
Раздел IV
Патрулен 
Чл. 460. (1) Патрулният е дежурен воен­
нослужещ от състава на патрула (караула). 
Личният състав на патрула е неприкосновен. 
Неговата неприкосновеност е в съответствие 
с определената в този устав неприкосновеност 
на часовия.
(2) Личният състав на патрула действа 
както часови в случаите, посочени в този 
устав и регламентирани в плана за действие 
на патрулите.
Чл. 461. (1) Патрулът отговаря за охрана­
та и отбраната на личния състав, обектите, 
пожарната безопасност и отбранителните 
продукти, намиращи се в районите/марш­
рутите за патрулиране, изписани в плана за 
дейността на патрулните.
(2) Личният състав на патрула (патрулен и 
водач на ППС на патрула) е неприкосновен. 
Неговата неприкосновеност е в съответствие 
с определената в този устав неприкосновеност 
на часовия. 
(3) Патрулният е длъжен:
1. да оценява обстановката и при заплаха 
да предприема действия за защитата на охра­
нявания обект/район/маршрут/полоса;
2. бдително да охранява и отбранява обек­
тите в района/маршрута за патрулиране;
3. да не оставя и да не дава оръжието си 
на никого, включително и на лицата, на които 
е подчинен;
4. да патрулира по заповядания му маршрут, 
да изпълнява определения график и внима­
телно да наблюдава подстъпите към обекта 
и района;
5. да следи за изправността на средствата 
за свръзка и сигнализация;
6. да не напуска и да не се отклонява от 
заповядания му маршрут и обект, докато не 
бъде сменен (снет), дори ако животът му е 
в опасност;
7. да носи оръжието напълнено и в готов­
ност за стрелба;
8. да използва оръжие съгласно утвърдените 
правила за използване на сила;
9. да изпълнява плана за патрулиране, като 
не допуска никого в непосредствена близост 
до себе си и до обектите в района, който ох­
ранява, освен лицата, на които е подчинен, 
придружаващите ги и знаещи пропуска и 
отзива, валидни за неговото дежурство;
10. да умее да използва при възникнала 
необходимост средства за гасене на пожар;
11. да докладва на оперативния дежурен 
(дежурния по военно формирование) или 
на началника на караула при откриване на 
неизправност по оградите и охраняваните 
обекти или нарушения на реда в близост до 
охранявания обект/район и когато устано­
ви задействане на сигнално-охранителната 
система;
12. да се яви на развод във физическо и 
психическо състояние, което му позволява 
изпълнение на задълженията.
(4) Водачът на превозно средство на пат­
рула е длъжен: